Grindbakken (Oslo)

Grindbakken (1–17, 2–72) er en vei på Voksen skog i bydel Vestre Aker i Oslo. Den går som blindvei sørøstover fra Arnulf Øverlands vei. Navnet brukes også om det omkringliggende boligområdet.

Veien fikk navn i 1983 etter plassen Grindbakken (under Voksen gård), selv om denne lå et godt stykke nedenfor, langs Ankerveien. Deler av den tidligere husmannsplassen er bevart og har adresse Ankerveien 90 (stuen) og 88d (fjøset)Byantikvarens gule liste per desember 2007.

Veien er bebygget med terrasseblokker. Disse er tilknyttet borettslagene Måltrostskogen, (fullført 1984), Svarttrostskogen (fullført 1983–84) og Jerpeskogen (fullført 1983) samt Grindbakken boligsameie. Grindbakken senter er i nr. 1. Grindbakken skole og Grindbakken barnehageOslo kommune om Grindbakken barnehage har derimot adresse Måltrostveien (hhv. nr. 106 og nr. 108).

Referanser

Kilder


Eksterne lenker


Kategori:Veier i Oslo
Kategori:Veier på Holmenkollen (delområde)
Kategori:Strøk i Oslo